บาทแข็งค่า เปิด 33.40 บาทต่อดอลลาร์ จับตาสถานการณ์โควิด
เงินบาทเปิดตลาด 33.40 บาทต่อดอลลาร์ แข็งค่าหลังดอลลาร์อ่อนค่าเทียบทุกสกุลหลัก จับตาสถานการณ์โควิด
17 ธ.ค. 2564

เมื่อวันที่ 17 ธ.ค.64 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 33.40 บาท/ดอลลาร์ ปรับตัวแข็งค่าจากปิดตลาดเย็นวานนี้ที่ระดับ 33.44 บาท/ดอลลาร์ เนื่องจากดอลลาร์อ่อนค่าหลังมีแรงกดดันจากธนาคารกลางอังกฤษ (BoE) ปรับขึ้นอัตราดอกเบี้ย ขณะที่ธนาคารกลางยุโรป (ECB) เตรียมถอนมาตรการกระตุ้นเศรษฐกิจ ส่วนการประชุมธนาคารกลางญี่ปุ่น (BOJ) คาดว่าจะคงอัตราดอกเบี้ย"บาทแข็งค่าจากเย็นวานนี้ เนื่องจากดอลลาร์อ่อนค่าเมื่อเทียบกับสกุลเงินหลัก หลังมีแรงกดดันจากผลประชุมธนาคารกลางอังกฤษ" นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 33.30 - 33.50 บาท/ดอลลาร์ตลาดจับตาดูสถานการณ์การแพร่ระบาดของโควิด-19 สายพันธุ์โอมิครอนในสหภาพยุโรปที่มีจำนวนผู้ติดเชื้อจำนวนมาก